Уладзімір Нічыпаравіч Семянькоў

Уладзімір Нічыпаравіч Семянько́ў ( — ) — вучоны, філосаф і сацыёлаг, кандыдат гістарычных навук (1953), доктар філасофскіх навук (1981), прафесар (1982).

 Біяграфія 
Нарадзіўся ў вёсцы Стражавічы (Чашніцкі раён Віцебскай вобласці Беларусі). У час Вялікай Айчыннай вайны ў партызанах, камісар партызанскага атрада імя Багдана Хмяльніцкага Сенненскай партызанскай брыгады, капітан. У 1946 годзе скончыў Рэспубліканскую партыйную школу пры ЦК КПБ, у 1949 годзе — Беларускі дзяржаўны ўніверсітэт. З 1949 года працаваў у Беларускім політэхнічным інстытуце на кафедры навуковага камунізму, пасаду загадчыка якой займаў у 1980—1986 гадах. У 1986—1998 гадах — у Інстытуце павышэння кваліфікацыі выкладчыкаў грамадскіх навук пры Беларускім дзяржаўным універсітэце.

 Навуковая дзейнасць 
Навуковая дзейнасць У. Н. Семянькова па праблемах грамадскага выхавання і фарміравання асобы, суадносін матэрыяльных, ідэалагічных і духоўных фактараў у працэсе выхавання, станаўлення і дзейнасці вытворчых калектываў. Распрацаваў новыя падыходы да комплекснага вывучэння грамадскага выхавання як сінтэзу грамадскіх адносін і дзейнасці людзей.

Сярод апублікаваных прац:
 Производственный коллектив: труд, среда и воспитание. — Мн., 1975;
 Комплексный характар воспитания. — Мн., 1979;
 Совершенствование социализма и общественное воспитание: вопросы методологии и практики. — Мн.: Беларусь, 1986;
 Формирование нового человека. — Мн.: Беларусь, 1982. — 94 с. — (ХХVI съезд КПСС: новая веха на пути к коммунизму);

 Узнагароды 
 Ордэн Чырвонага СцягаСеменьков Владимир Никифорович  // Праект «Партизаны Беларуси»
 Ордэн Айчыннай вайны I ступені
 Медаль «Партызану Айчыннай вайны» I ступені
 Медаль «За перамогу над Германіяй у Вялікай Айчыннай вайне 1941—1945 гг.»

 Літаратура 


 Спасылкі 

 Вучоныя Беларусі: Семянькоў, Уладзімір Нічыпаравіч (доктар філасофскіх навук; кандыдат гістарычных навук ; 1923—2007)
 Семеньков Владимир Никифорович  // Праект «Партизаны Беларуси»
 Память народа — электронный банк документов периода Великой Отечественной войны 
 Музейный комплекс «Дорога памяти»  

Катэгорыя:Філосафы СССР
Катэгорыя:Філосафы Беларусі
Катэгорыя:Сацыёлагі СССР
Катэгорыя:Сацыёлагі Беларусі
Катэгорыя:Партызаны Вялікай Айчыннай вайны
Катэгорыя:Члены КПСС
Катэгорыя:Афіцэры СССР
Катэгорыя:Выкладчыкі Мінскай ВПШ